Noin 20% kaikenikäisistä miehistä kärsii lievistä erektiohäiriöistä. Ajoittaiset erektiovaikeudet ovat kuitenkin tavallisia, ja niistä kärsii joskus lähes jokainen mies. Syynä vaikeuksiin saattavat olla stressi, väsymys tai pelko epäonnistumisesta. Ikääntyessä verisuonten ja hermoratojen toimintakyky heikkenee, sekä hormonitoiminnat muuttuvat, joten erektiohäiriö yleistyy. Vaikka erektiohäiriö on yleisin ikääntyneillä miehillä, siitä kärsii kaikenikäiset. Häiriön taustalla voi olla niin psykologiset kuin fyysiset syyt. Fyysisiä syitä ovat esimerkiksi sairaudet ja niiden hoidossa käytetyt lääkkeet. Psykologisia tekijöitä taas ovat esimerkiksi stressi, väsymys, seksuaaliseen häpeään liittyvät tunteet, trauma tai parisuhteen ongelmat. Jos häiriö on jatkuvaa tai pitkäaikaista, on hakeuduttava lääkärin vastaanotolle. Taustalla oleva syy on aina selvitettävä ennen hoidon aloitusta.